കല്ലമ്ബലം പുതുശ്ശേരിമുക്ക് റോഡ് തകര്ന്നു യാത്രക്കാര് ദുരിതത്തില് കല്ലമ്ബലം: കല്ലമ്ബലം പുതുശ്ശേരിമുക്ക് റോഡ് തകര്ന്നു. യാത്രക്കാര് ദുരിതത്തില്. 2016 ല് നബാര്ഡിന്റെ ആര്.ഐ.ഡി ഫണ്ട് ഉപയോഗിച്ചാണ് പി.ഡബ്ല്യൂ.ഡി കല്ലമ്ബലം മുതല് ചെമ്മരത്ത്മുക്ക് വരെയുള്ള റോഡ് നവീകരിച്ചത്. എന്നാല് ഒരു വര്ഷം പിന്നിട്ടപ്പോഴേ റോഡുകളില് കുഴികള് രൂപപ്പെടാന് തുടങ്ങി. കുഴികളടയ്ക്കാനുള്ള കരാറുകാരന്റെ ബാദ്ധ്യതാ കാലാവധിയും അവസാനിക്കാറായെങ്കിലും കുഴികളൊന്നും അടച്ചിട്ടില്ല. ഓടകള് നിര്മ്മിക്കാതെയുള്ള അശാസ്ത്രീയമായ റോഡ് നിര്മ്മാണമാണ് റോഡ് തകരാന് കാരണം. കല്ലമ്ബലം മുതല് പുതുശ്ശേരിമുക്ക് വരെ രണ്ടു കിലോമീറ്റര് ദൈര്ഘ്യമുള്ള റോഡില് 100 ല് പരം കുഴികളാണ് രൂപാന്തരപ്പെട്ടിരിയ്ക്കുന്നത്. മഴക്കാലത്ത് വെള്ളം കെട്ടി നില്ക്കുന്ന കുഴികളുടെ ആഴം മനസ്സിലാകാതെ ഇരു ചക്ര വാഹനങ്ങളും മറ്റും അപകടത്തില് പെടുന്നത് നിത്യ സംഭവമാണ്. റോഡില് സ്ഥിരമായി വെള്ളക്കെട്ടുള്ള രണ്ടിടത്ത് ഇന്റര്ലോക്ക് പാകിയെങ്കിലും ഉറപ്പില്ല. റോഡ് തകര്ന്ന് ഗതാഗതയോഗ്യമല്ലാതായി മാസങ്ങള് കഴിഞ്ഞിട്ടും അധികൃതരുടെ ഭാഗത്ത് നിന്നും നടപടിയില്ല. ദേശീയപാതയേയും സംസ്ഥാന പാതയേയും തമ്മില് ബന്ധിപ്പിക്കുന്ന പ്രധാന റോഡാണിത്. നിരവധി ബസുകളടക്കം ഏഴായിരത്തില്പ്പരം വാഹനങ്ങള് നിത്യേന കടന്നുപോകുന്ന റോഡിന്റെ ശോചനീയാവസ്ഥ റീ ടാറിംഗ് ചെയ്ത് അടിയന്തിരമായി പരിഹരിക്കണമെന്ന് ആവശ്യപ്പെട്ട് കോണ്ഗ്രസ് കിളിമാനൂര് ബ്ലോക്ക് വൈസ് പ്രസിഡന്റ് മണിലാല് സഹദേവന് പൊതുമരാമത്ത് വകുപ്പ് മന്ത്രിയ്ക്ക് നിവേദനം നല്കി.